Diari Oficial de la Generalitat Valenciana


Sumari del DOGV 3733, del 18-04-2000 (2000/3085)

ORDRE de 12 d'abril de 2000, de la Conselleria d'Ocupació, per la qual s'executa la sentència número 434/2000, de 20 de març, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/3085


Organisme emissor
:   Conselleria d'Ocupació

Tipus de document
:   Ordre

ORDRE de 12 d'abril de 2000, de la Conselleria d'Ocupació, per la qual s'executa la sentència número 434/2000, de 20 de març, del Tribunal Superior de Justícia de la Comunitat Valenciana. [2000/X3085]
  
Per Ordre de 28 d'abril de 1999, del conseller d'Ocupació, Indústria i Comerç (DOGV núm. 3.504, de 27 de maig de 1999), i a l'empara de la Llei Orgànica 5/1992, de 29 d'octubre, de Regulació del Tractament Automatitzat de les Dades de Caràcter Personal, l'extinta Conselleria d'Ocupació, Indústria i Comerç va crear determinats fitxers informatitzats.
  
Contra la citada ordre i l'annex, la Federació de Serveis Públics UGT-PV va interposar-hi un recurs contenciós administratiu amb número 1.191-1099, de Protecció Jurisdiccional dels Drets Fonamentals, el qual ha sigut vist per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, i ha originat la sentència número 434/2000, comunicada a aquesta Conselleria en aquesta data i que té com a part dispositiva el que segueix:
  
"Decidim
  
Estimar en part el recurs contenciós administratiu interposat per la Federació de Serveis Públics UGT-PV contra l'Ordre i l'annex del conseller d'Ocupació, Indústria i Comerç de la Generalitat Valenciana, de 28 d'abril de 1999, mitjançant els quals es creen fitxers informatitzats, per la qual cosa hem d'anul·lar i anul·lem la citada ordre en l'aspecte relatiu a la dada ideologia continguda en el punt 4, lletra "A", del citat annex, i l'exclusió d'aquesta dels fitxers informatitzats en què està inclosa. I tot això sense imposició expressa de costes processals".
  
En virtut de tot això, de conformitat amb el que disposen els articles 103 i següents de la Llei de la Jurisdicció Contenciosa Administrativa, i d'acord amb l'atribució de competències operada pel Decret 13/1999, de 30 de juliol, del president de la Generalitat Valenciana
  
ORDENE
  
Article 1
  
Se suprimeix de l'annex de l'Ordre de 28 d'abril de 1999, de la Conselleria d'Ocupació, Indústria i Comerç, per la qual es creen fitxers informatitzats, l'aspecte relatiu a la dada ideologia continguda en el punt 4, lletra "A", del citat annex.
  
Article 2
  
S'exclou la dada ideologia dels fitxers informatitzats de la Conselleria d'Ocupació en què estiga inclosa.
  
DISPOSICIÓ FINAL
  
Aquest ordre entrarà en vigor l'endemà de la seua publicació.
  
València, 12 d'abril de 2000
  
El conseller d'Ocupació,